**Darovacia zmluva**

uzatvorená podľa § 11 ods. 7 písm. a) zák. č. 278/1993 Z. z. o správe majetku štátu v znení neskorších predpisov a § 628 zák. č. 40/1964 Zb. Občiansky zákonník v znení neskorších predpisov

**0020**

**Zmluvné strany**

**Darca: Slovenská republika - Centrum vedecko-technických informácií Slovenskej republiky**

Sídlo: Lamačská cesta 8/A, 811 04 Bratislava

Zastúpený: prof. RNDr. Ján Turňa, CSc., generálny riaditeľ

IČO: 00151882

IČ DPH: SK2020798395

DIČ: 2020798395

Bankové spojenie : Štátna pokladnica

**Číslo účtu: 7000064743/8180**

IBAN: SK05 8180 0000 0070 0006 4743

(ďalej aj ako „darca“)

a

**Obdarovaný: Gymnázium P.O.Hviezdoslava**

Sídlo: Hviezdoslavovo námestie 18, 026 24 Dolný Kubín

Zastúpený: Mgr. Hacaj Peter, riaditeľ školy

IČO: 00160571

rozpočtová organizácia s právnou subjektivitou

Zriaďovateľ: Žilinský samosprávny kraj, Komenského 48, 011 09 Žilina

(ďalej aj ako „obdarovaný“)

uzatvárajú túto darovaciu zmluvu (ďalej len „zmluva“):

**Čl. I**

**Predmet zmluvy**

1. Darca je správcom hnuteľného majetku štátu podľa Prílohy č.1
2. Predmetom zmluvy je darovanie hnuteľného majetku štátu podľa Prílohy č.1(ďalej aj ako „dar“)
3. Hnuteľný majetok štátu, ktorý je predmetom tejto zmluvy správcovi neslúži a ani v budúcnosti mu nebude slúžiť na plnenie úloh v rámci predmetu jeho činnosti alebo v súvislosti s ním a rozhodnutím generálneho riaditeľa darcu č. 2552/2015 zo dňa 02.09.2015 bol v súlade s § 3 ods. 3 zák. č. 278/1993 Z. z. o správe majetku štátu v znení neskorších predpisov vyhlásený za prebytočný.
4. Darca prenecháva obdarovanému dar bezodplatne a obdarovaný tento dar prijíma, a bude ho využívať na účely, ktoré sú v súlade s § 11 ods. 7 písm. a) zák. č. 278/1993 Z. z. o správe majetku štátu v znení neskorších predpisov.
5. Hnuteľný majetok, ktorý je predmetom tejto zmluvy je vedený v účtovníctve darcu v celkovej obstarávacej cene 9 207,80 €, slovom deväťtisícdvestosedem eur, 80 centov s DPH.Zostatková hodnota daru je 0 €.

**Čl. 2**

**Účel darovania**

1. Obdarovaný sa zaväzuje využívať dar na účely podľa § 11 ods. 7 písm. a) zák. č. 278/1993 Z. z. o správe majetku štátu v znení neskorších predpisov t. j. na účel výchovy a vzdelávania v rámci predmetu svojej činnosti v súlade so zriaďovacou listinou.
2. V prípade porušenia povinnosti podľa bodu 1 tohto článku je darca oprávnený odstúpiť od zmluvy. Odstúpenie je účinné doručením písomného vyhotovenia druhej zmluvnej strane, týmto dňom sa zmluva zrušuje.

**Čl. 3**

**Nadobudnutie vlastníckeho práva**

1. Hnuteľný majetku štátu, ktorý je predmetom daru podľa tejto zmluvy sa v čase podpísania zmluvy ako aj jej účinnosti nachádza u obdarovaného, z uvedeného dôvodu nie je potrebné jeho fyzické prevzatie.
2. Obdarovaný nadobudne dar do vlastníctva dňom účinnosti tejto zmluvy.

**Čl. 4**

**Práva a povinnosti zmluvných strán**

1. Darca sa zaväzuje poskytnúť súčinnosť potrebnú na plnenie tejto zmluvy.
2. Obdarovaný sa zaväzuje poskytnúť súčinnosť potrebnú na plnenie tejto zmluvy.
3. Obdarovaný sa zaväzuje vrátiť predmet daru v lehote do 14 dní odo dňa odstúpenia od zmluvy darcom (čl. 2 bod 2 tejto zmluvy).

**Čl. 5**

**Záverečné ustanovenia**

1. Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
2. Ministerstvo školstva, vedy, výskumu a športu Slovenskej republiky udelilo súhlas na darovanie hnuteľného majetku štátu v zmysle § 11 ods. 7 zák. č. 278/1993 Z. z. o správe majetku štátu v znení neskorších predpisov listom č. 2015-23008/58244:2-59AA zo dňa 11.11.2015.
3. V súlade s § 47a zákona č. 40/1964 Zb. Občianskeho zákonníka v znení neskorších predpisov a zák. č. 211/2000 Z. z. o slobodnom prístupe k informáciám a o zmene a doplneníniektorýchzákonov (zákon o slobodeinformácií) v znení neskorších predpisov sa táto zmluva zverejňuje v Centrálnom registri zmlúv.
4. V prípade, že niektoré ustanovenie tejto zmluvy je alebo sa stane neplatným, ostatné ustanovenia zmluvy nie sú touto neplatnosťou dotknuté a ostávajú v platnosti. Namiesto neplatného ustanovenia sa vzťahy zmluvných strán upravené touto zmluvou budú spravovať príslušnými platnými právnymi predpismi.
5. Túto zmluvu možno meniť iba formou písomných dodatkov. Dodatky sú neoddeliteľnou súčasťou zmluvy.
6. Na právne vzťahy touto zmluvou neupravené sa vzťahujú príslušné ustanovenie zák. č. 278/1993 Z. z. o správe majetku štátu v znení neskorších predpisov, zák. č. 40/1964 Zb. Občiansky zákonník v znení neskorších predpisov a súvisiace všeobecne záväzné právne predpisy Slovenskej republiky.
7. Táto zmluva je vyhotovená v 4 rovnopisoch, z ktorých darca obdrží po jej podpísaní dve vyhotovenia a obdarovaný dve vyhotovenia..
8. Zmluvné strany vyhlasujú, že si zmluvu pred jej podpísaním prečítali, jej obsahu porozumeli a na znak súhlasu s jej obsahom ju podpísali.

V Bratislave.................................. V Dolnom Kubíne, 17.05.2016

................................................... ... ....................................................

prof. RNDr. Ján Turňa, CSc Mgr. Peter Hacaj

generálny riaditeľ riaditeľ školy